William Brydon

William Brydon  (10 Oktober 1811 – 20 Mac 1873) ialah seorang doktor British yang merupakan pakai bedah pembantu dalam Tentera Bengal semasa Perang Afghan-Inggeris Pertama. Beliau terkenal kerana dilaporkan sebagai satu-satunya anggota tentera bersama 4,500 orang tentera serta 12,000 orang awam yang mengiringi untuk sampai ke tempat selamat di Jalalabad pada akhir pengunduran dari Kabul pada tahun 1842.

Kehidupan awal
Brydon dilahirkan di London dan merupakan anak ke dua daripada lapan orang anak kepada William Brydon, seorang peniaga (1761-1843) dan Mary Ann (1783-1841), née Comberbach. Beliau belajar perubatan di University College London dan di University of Edinburgh.Claire E. J. Herrick, "Brydon, William (1811–1873)", Oxford Dictionary of National Biography, Oxford University Press, September 2004. Beliau kemudiannya dilantik sebagai pakar bedah dalam Tentera Bengal Syarikat Hindia Timur British.

Perunduran dari Kabul
Pada tahun 1841, William Brydon ditugaskan ke Afghanistan sebagai pembantu pakar bedah kepada kontigen Shah Shuja, sebuah pasukan infantri yang diketuai oleh pegawai British yang direkrut ke India untuk memberikan perlindungan kepada pemerintah yang disokong British di Kabul. nit tentera upahan ini membentuk sebahagian daripada tentera gabungan British dan India yang menduduki bandar itu pada Ogos 1839.Sita Ram p. 81 "From Sepoy to Subedar", 

Pada Januari 1842, berikutan pembunuhan dua wakil British di sana, Pihak British memutuskan untuk menarik balik pasukan British di Kabul. Garnison British terdekat berada di Jalalabad, sejauh . Tentera British perlu melalui laluan gunung walaupun salji pada bulan Januari menghalang mereka.

Di bawah pemerintahan Mejar Jeneral William George Keith Elphinstone, seramai 4,500 askar British dan India serta 12,000 pengikut kem awam, termasuk isteri dan anak-anak, berlepas ke Jalalabad pada 6 Januari 1842, dengan pemahaman bahawa mereka telah ditawarkan laluan selamat. Suku Afghan memintas mereka dan meneruskan serangan terhadap mereka selama tujuh hari berikutnya. Brydon mencatatkan dalam diarinya bahawa seawal malam pertama pengunduran, ramai sepoinya telah lumpuh akibat reput fros dan terpaksa ditinggalkan di dalam salji.


Pada hari keempat, rejimen Brydon hampir tidak wujud lagi. Walaupun dia bersendirian, Brydon bernasib baik kerana menemui sedikit makanan yang ditinggalkan oleh Lady Macnaghten—isteri utusan British yang dibunuh di Kabul. Pertempuran terakhir berlaku di Gandamak pada pagi 13 Januari 1842 dalam salji. Dua puluh pegawai dan empat puluh lima askar British, kebanyakannya dari 44th Foot, mendapati diri mereka dikepung di atas bukit yang kecil. Musuh mereka cuba meyakinkan askar Britsh bahawa mereka tidak berniat untuk mencederakan mereka.  Kemudian penembakan tepat bermula diikuti oleh beberapa siri serangan.  Kapten Souter membalut bendera rejimen di sekeliling badannya dan dijadikan tawanan bersama seorang sarjen bernama Fair dan tujuh orang askar. Selebihnya ditembak atau dibunuh.


References

External links



 Elizabeth Butler (Lady Butler) The Remnants of an Army 1879, Henry Tate Collection